ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670010397
ขอความช่วยเหลือในการจัดสรรค่าใช้จ่ายในการชำระค่ายา ให้แก่ผู้ร้อง ที่อยู่ปัจจุบัน (ลักษณะที่อยู่อาศัยของผู้ร้องเป็นเต็นท์) ตั้งอยู่ในพื้นที่นิคมอุตสาหกรรมลาดกระบัง แขวงลำปลาทิว เขตลาดกระบัง กรุงเทพมหานคร ที่อยู่ตามทะเบียนบ้าน .... เนื่องจากผู้ร้องแจ้งว่า ผู้ร้องไม่มีภรรยาและบุตร ปัจจุบันผู้ร้องไม่ได้ประกอบอาชีพใด ๆ ผู้ร้องมีโรคประจำตัวคือเป็นกระดูกทับเส้น กระดูกเสื่อม ส่งผลทำให้เวลานอนผู้ร้องจะเกิดอาการปวดอย่างรุนแรง ผู้ร้องได้รับเบี้ยยังชีพผู้สูงอายุ จำนวนเงินประมาณ 600 บาท ต่อเดือน (หกร้อยบาทถ้วน) และเงินจากประกันสังคม จำนวนประมาณ 3,900 บาท (สามพันเก้าร้อยบาทถ้วน) ต่อเดือน ผู้ร้องต้องชำระค่าน้ำประปา ค่าไฟฟ้าและค่าเช่าที่ในการตั้งเต็นท์ เป็นจำนวนเงินประมาณ 1,000 บาท (หนึ่งพันบาทถ้วน) ต่อเดือน ผู้ร้องไม่ได้ผ่อนชำระเครื่องใช้ไฟฟ้าหรือรถยนต์แต่อย่างใด ผู้ร้องเป็นผู้ที่ไม่มีหนี้สิน ผู้ร้องมีค่าใช้จ่ายในชีวิตประจำวันอยู่ที่ประมาณ 100 บาท (หนึ่งร้อยบาทถ้วน) ผู้ร้องแจ้งว่า โรคที่ผู้ร้องกำลังประสบนั้น ทำให้ผู้ร้องต้องเดินทางไปพบแพทย์เพื่อรับยาตลอด ผู้ร้องต้องชำระค่าเดินทางไปรับยาจำนวนประมาณ 100 บาท (หนึ่งร้อยบาทถ้วน) โดยผู้ร้องจะเดินทางไปรับยาทุกครั้งที่ยาหมด โดยสถานที่ที่ผู้ร้องจะเดินทางไปมีคลินิกเวชกรรมกล้วยน้ำไท หน่วยงานของสำนักงานหลักประกันสุขภาพแห่งชาติ และโรงพยาบาลบริเวณมีนบุรี จากค่าใช้จ่ายและการดำรงชีวิตของผู้ร้อง ส่งผลทำให้ผู้ร้องไม่มีค่าใช้จ่ายที่เพียงพอในการชำระค่ายา ผู้ร้องแจ้งว่า ในการรับประทานยาของแพทย์ที่ได้จ่ายให้แก่ผู้ร้องนั้น ไม่ได้ช่วยบรรเทาความเจ็บปวดของทางผู้ร้องลงเลย ผู้ร้องจึงประสงค์ที่จะเปลี่ยนยาตัวใหม่ ที่มีประสิทธิภาพในการบรรเทาอาการเจ็บปวดของให้ดีขึ้นกว่ายาตัวเดิม แต่ผู้ร้องไม่มีเงินในการจะชำระยา ผู้ร้องจึงประสงค์อยากให้ทางหน่วยงานที่เกี่ยวข้องช่วยเหลือเกี่ยวกับค่ายารักษาอาการเจ็บป่วยของผู้ร้องต่อไป (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook